text: [{"text_idx": "#000001", "text": "Fyrsti i\u0301rsktm\u00e6lti filmur i\u0301 uppskoti at fa\u0301a ein Oscar"}, {"text_idx": "#000004", "text": "Filmurin, sum byggir a\u0301 s\u00f8gu hja\u0301 Claire Keegan, vann sjey Irish Film & Television vir\u00f0isl\u00f8nir i\u0301 heimlandinum. Undir heitinum \u201dAn Caili\u0301n Ciu\u0301in\u201d er hann fyrsti i\u0301rsktm\u00e6lti filmur, sum nakranti\u0301\u00f0 hevur veri\u00f0 i\u0301 kapping at vinna ein Oscar sum besti altjo\u0301\u00f0a filmur. Filmurin er hin fyrsti hja\u0301 i\u0301rska leikstjo\u0301ranum Caili\u0301n Ciu\u0301in. Vit eru a\u0301 bygd i\u0301 I\u0301rlandi i\u0301 1981. Hu\u0301ski\u00f0 er illa fyri og mamman er aftur uppa\u0301 vegin. Ta\u00f0 er summar og stillf\u00f8ra Ca\u0301it ver\u00f0ur send til onnur fo\u0301lk at ver\u00f0a. Tigandi gentan, sum higartil hevur veri\u00f0 fyri ongum av berari vanr\u00f8kt, blo\u0301mar i\u0301 ny\u0301ggju hu\u0301sunum, einum bo\u0301ndagar\u00f0i i\u0301 Landsynningsi\u0301rlandi, har eingir loynido\u0301mar eitast at vera. Ho\u0301ast neytini mjo\u0301lka og alt stendur i\u0301 ri\u0301kasta summarblo\u0301ma, er Ca\u0301it varin og ber alla ti\u0301\u00f0ina saman vi\u00f0 t\u00e6r k\u00f8rgu royndir, hon hevur heimi\u0301fra\u0301. I\u0301 ny\u0301ggju hu\u0301sunum ver\u00f0ur hon fevnd av umsorgan og go\u0301\u00f0semi, men ta\u0301 hon f\u00e6r innlit i\u0301 ein dju\u0301pan loynido\u0301m, ma\u0301 hon sanna, hvussu skroypilig tilveran er. Hetta er n\u00e6stsi\u0301\u00f0sti filmur fyri summarste\u00f0gin i\u0301 Filmsfelagnum"}]